Diari Oficial de la Generalitat Valenciana


Sumari del DOGV 4634, del 20-11-2003 (2003/12913)

Informació pública de la subhasta per a l'adjudicació de l'alienació de la parcel·la de propietat municipal A-13 sítia en l'illa 1 del sector SUB N-1 industrial del sòl urbanitzable d'Albalat dels Sorells.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4634

Data del DOGV
:   20-11-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/12025


Data del document
:   06-11-2003

Organisme emissor
:   Ajuntament d'Albalat dels Sorells

Tipus de document
:   Anunci

Descriptors 

:   * Albalat dels Sorells
    * contracte administratiu

Informació pública de la subhasta per a l'adjudicació de l'alienació de la parcel·la de propietat municipal A-13 sítia en l'illa 1 del sector SUB N-1 industrial del sòl urbanitzable d'Albalat dels Sorells. [2003/M12017]
  
El Ple de l'Ajuntament d'Albalat dels Sorells, en sessió extraordinària celebrada el dia 8 d'octubre de 2003, ha aprovat el plec de clàusules administratives particulars que han de regir la subhasta pública per a l'adjudicació mitjançant procediment obert de l'alienació de la parcel·la de propietat municipal a-13 sítia en l'illa 1 del sector SUB N-1 industrial del sòl urbanitzable d'Albalat dels Sorells, amb una superfície total de 1.873 metres quadrats. Com es regula en la clàusula tercera del plec, s'admeten ofertes a lots inferiors en les condicions i els termes que la citada clàusula establix i que a continuació es diran detalladament.
  
El dit plec s'exposa al públic, segons el que disposa l'article 122 del Reial Decret 781/1986, de 18 d'abril, durant el termini de huit dies hàbils, comptats a partir del següent al de la inserció del present anunci en el Diari Oficial de la Generalitat Valenciana i Butlletí Oficial de la Província de València, comptats a partir de la publicació que es produïsca en últim lloc, a efectes de reclamacions.
  
Simultàniament, s'anuncia la licitació a efectes de la presentació de proposicions, si bé esta s'ajornarà quan resulte necessari, en el cas que es formulen reclamacions contra el citat plec, reprenent-se el termini restant a partir del següent al de la resolució d'aquelles.
  
Objecte: és objecte del contracte l'alienació mitjançant subhasta de la parcel·la edificable al terme d'Albalat dels Sorells situada en l'illa 1, identificada com a la parcel·la A13 del sector SUBN1 industrial del sòl urbanitzable d'Albalat dels Sorells d'una superfície de total de 1.873 metres quadrats. Limita, al nord, amb parcel·la adjudicada A2 segons projecte de reparcel·lació del sector Sub N-1 industrial de sòl urbanitzable d'Albalat dels Sorells; sud, amb parcel·la adjudicada A18 segons projecte de reparcel·lació del sector Sub n-1 industrial de sòl urbanitzable d'Albalat dels Sorells i centre de transformació número 3; est, amb vial públic i centre de transformació número 3 i oest, amb jardí.
  
La dita parcel·la, segons consta en la documentació que acompanya i forma part del plec, admet la subdivisió en tres subparcel·les en els termes que figuren en la clàusula tercera del citat plec i segons la documentació gràfica s'hi acompanya.
  
Es podrà licitar a la parcel·la en la seua totalitat o a un o diversos dels lots inferiors.
  
Classificació del sòl: sòl urbanitzable.
  
Tipologia i ús: industrial, tipologia d'illa compacta.
  
Edificabilitat i altres dades d'interés: les que figuren en la fitxa d'ordenació i d'inscripció registral, que formen part del plec.
  
Càrregues i gravàmens: sense càrregues.
  
Tipus de la licitació: si es presenta oferta a la totalitat de la parcel·la, es fixa com a tipus de licitació la quantitat de sis-cents dènou mil cent trenta-huit euros amb huitanta-huit cèntims, més IVA del 16%, a l'alça.
  
Si es presenta oferta a lots inferiors, el tipus de licitació individual per lots serà com seguix:
  
Subparcel·la a): 561,06 metres quadrats, cent huitanta-cinc mil quatre-cents seixanta-tres euros amb noranta-nou cèntims (185.463,99 e) (16% IVA no inclòs), a l'alça.
  
Subparcel·la b): 561,06 metres quadrats, cent huitanta-cinc mil quatre-cents seixanta-tres euros amb noranta-nou cèntims (185.463,99 e) (16% IVA no inclòs), a l'alça.
  
Subparcel·la c): 750,88 metres quadrats, dos-cents quaranta-huit mil dos-cents deu euros amb noranta cèntims (248.210,90 e) (16% IVA no inclòs) a l'alça.
  
Fiança provisional i definitiva: la garantia provisional per a prendre part en la licitació serà de dotze mil tres-cents huitanta-dos euros amb setanta-huit cèntims (12.382,78 e), equivalent al 2% del tipus de licitació, si es licita per la totalitat de la parcel·la o el 2% del tipus de licitació del valor de la subparcel·la o subparcel·les per les quals es licite, en qualsevol de les formes que disposa l'article 35 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000 i conforme al que disposa la clàusula cinquena del plec de clàusules que regix esta contractació.
  
Qui resulte adjudicatari depositarà una fiança definitiva del 4% sobre la quantitat líquida de la rematada.
  
Despeses i imposts: l'adjudicatari queda obligat a pagar totes les despeses derivades de la transmissió, incloses les relatives a anuncis, delimitació i mesurament de terrenys que s'adjudiquen i atorgament d'escriptura pública, així com qualsevol altra que es derive del present procediment. Al seu torn, queda obligat a pagar l'impost sobre el valor afegit (IVA) sobre el preu final de la rematada així com quants altres imposts, contribucions, arbitris o gravàmens estiguen establits o es determinen per l'estat, província, comunitat autònoma o municipi sobre l'objecte del contracte i la seua transmissió.
  
Consulta de l'expedient: l'expedient podrà ser consultat pels interessats, en la Secretaria de l'Ajuntament durant el període habilitat per a la presentació de proposicions, en el mateix horari. A més els dilluns de 18.00 a 20.00 hores es podrà consultar el plec i la resta de documentació en l'oficina d'urbanisme.
  
Presentació de proposicions: es presentaran conforme al model oficial que s'inserix al final del plec i en els termes que figuren en la clàusula sisena d'este i acompanyades obligatòriament de la restant documentació establida en este, a les oficines del registre d'entrada, de 09.00 a 13.00 hores, de dilluns a divendres, i dilluns i dimecres, de 17.00 a 19.30 hores, durant el termini dels 15 dies naturals següents a la publicació del present anunci en el Diari Oficial de la Generalitat Valenciana i Butlletí Oficial de la província de València, comptats a partir de la publicació que es produïsca en últim lloc. Si l'últim dia fóra dissabte o festiu, el termini acabarà el dia hàbil posterior.
  
Obertura de pliques: l'acte públic d'obertura de les ofertes presentades tindrà lloc a les 14.00 hores del primer dijous següent al d'acabament del termini de presentació d'aquelles.
  
 En el cas que el dit dia fóra inhàbil es traslladarà al dilluns següent a les 17.30 hores. Es portarà a terme en la forma i termes establits en la clàusula sisena del plec.
  
Adjudicació definitiva: en els 20 dies naturals següents al de l'acte públic d'obertura de pliques, el Ple de l'Ajuntament decidirà sobre la validesa o nul·litat de l'acte de licitació i farà, si és procedent, l'adjudicació definitiva de la parcel·la o parcel·les al licitador que haguera realitzat la millor oferta econòmica.